62023CJ0313_RES
Cásanna Uamtha C-313/23, C-316/23 agus C-332/23
Inspektorat kam Visshia sadeben savet
(Iarraidh ar réamhrialú ó Sofiyski rayonen sad)
Breithiúnas na Cúirte (an Chéad Dlísheomra) an 30 Aibreán 2025
(Tarchur chun réamhrialú – An smacht reachta – Neamhspleáchas breithiúna – An dara fomhír d’Airteagal 19(1) CAE – Cosaint bhreithiúnach éifeachtach sna réimsí a chumhdaítear le dlí an Aontais – Comhlacht breithiúnach atá inniúil chun a mholadh go dtionscnófar imeachtaí araíonachta in aghaidh breithiúna agus ionchúisitheoirí poiblí d’fhonn pionós araíonachta a fhorchur – Comhaltaí an chomhlachta bhreithiúnaigh ag leanúint de bheith i seilbh oifige tar éis dheireadh a dtéarma oifige – Daoine nádúrtha a chosaint i ndáil le sonraí pearsanta a phróiseáil – Rialachán (AE) 2016/679 – Slándáil sonraí – Rochtain ag comhlacht breithiúnach ar shonraí cuntas bainc breithiúna agus ionchúisitheoirí poiblí agus a mball teaghlaigh – Údarú breithiúnach chun sonraí a thagann faoin rúndacht baincéireachta a nochtadh – Údarú cúirte sonraí a thagann faoin rúndacht baincéireachta a nochtadh – Airteagal 4(7) – An coincheap ‘rialaitheoir’ – Airteagal 51 – An coincheap ‘údarás maoirseachta’’
Na ceisteanna a tharchuirtear – Tarchur chuig an gCúirt Bhreithiúnais – Cúirt nó binse náisiúnta de réir bhrí Airteagal 267 CFAE – Coincheap – Cinneadh ar bhonn critéir struchtúracha agus fheidhmiúla – Cúirt nó bínse a ndeachaigh comhlacht breithiúnach os a comhair d’iarratas ar shonraí cuntas bainc breithiúna agus ionchúisitheoirí poiblí agus a mball teaghlaigh – Údarú breithiúnach chun sonraí a thagann faoin rúndacht baincéireachta a nochtadh – Cúirt nó bínse a chomhlíonann feidhmeanna de chineál breithiúnach – Cuimsiú
(Airteagal 19(1), fomhír 2d CAE; Airteagal 267 CFAE; Cairt um Chearta Bunúsacha an Aontais Eorpaigh, Airteagail 7 agus 8)
(féach míreanna 59-63)
Na ceisteanna a tharchuirtear – Dlínse na Cúirte Breithiúnais – Teorainneacha – Oibleagáid ar na Ballstáit leigheasanna a bhunú atá leordhóthanach chun cosaint bhreithiúnach éifeachtach a áirithiú – Ceisteanna a bhaineann le rialacha náisiúnta maidir le heagrú agus feidhmiú comhlachta bhreithiúnaigh – Cuimsiú
(Airteagal 19(1), fomhír 2d CAE; Airteagal 267 CFAE)
(féach míreanna 71-73)
Ballstáit – Oibleagáidí – Leigheasanna a bhunú atá leordhóthanach chun cosaint éifeachtach bhreithiúnach a áirithiú – Urraim do phrionsabal an neamhspleáchais bhreithiúnaigh – Comhaltaí de chomhlacht breithiúnach atá inniúil chun a mholadh go dtionscnófar ar imeachtaí araíonachta i gcoinne breithiúna agus ionchúisitheoirí poiblí tar éis dheireadh a dtéarma oifige – Easpa bunús dlí sainráite nó teorainn ama don síneadh sin – Do-ghlacthacht
(Airteagail 2 agus 19(1), fomhír 2d CAE; Cairt um Chearta Bunúsacha an Aontais Eorpaigh, Airteagal 47)
(féach míreanna 81-97, mír 1 den chuid oibríochtúil)
Daoine nádúrtha a chosaint i ndáil le sonraí pearsanta a phróiseáil – Rialachán 2016/679 – Raon feidhme – Maoluithe – Próiseáil sonraí mar chuid de ghníomhaíocht nach dtagann faoi dhlí an Aontai – Coincheap – Sonraí pearsanta a thagann faoin rúndacht baincéireachta agus a bhaineann le breithiúna agus ionchúisitheoirí poiblí agus a mball teaghlaigh a nochtadh do chomhlacht breithiúnach – Nochtadh i gcomhthéacs dearbhuithe maidir le sócmhainní a fhíorú – Eisiamh
(Rialachán 2016/679 ó Pharlaimint na hEorpa agus ón gComhairle, Airteagail 2(1), (2) agus (3)
(féach míreanna 99-106, mír 2 den chuid oibríochtúil)
Daoine nádúrtha a chosaint i ndáil le sonraí pearsanta a phróiseáil – Rialachán 2016/679 – An coincheap rialaitheoir – Cúirt nó binse atá inniúil chun údarú a thabhairt, ar iarraidh ó chomhlacht breithiúnach, ar shonraí cuntas bainc breithiúna agus ionchúisitheoirí poiblí agus a mball teaghlaigh a nochtadh – Eisiamh
(Rialachán 2016/679 ó Pharlaimint na hEorpa agus ón gComhairle, Airteagal 4(7))
(féach míreanna 108-117, mír 3 den chuid oibríochtúil)
Daoine nádúrtha a chosaint i ndáil le sonraí pearsanta a phróiseáil – Rialachán 2016/679 – Údaráis mhaoirseachta náisiúnta – Coincheap – Cúirt nó binse atá inniúil chun údarú a thabhairt, ar iarraidh ó chomhlacht breithiúnach, ar shonraí cuntas bainc breithiúna agus ionchúisitheoirí poiblí agus a mball teaghlaigh a nochtadh – Eisiamh
(Airteagal 16 CFAE; Cairt um Chearta Bunúsacha an Aontais Eorpaigh, Airteagail 8(3); Rialachán 2016/679 ó Pharlaimint na hEorpa agus ón gComhairle, Airteagal 5(1), (2) agus (4), 57(1)(a) agus (g) agus 58)
(féach míreanna 119-123, mír 4 den chuid oibríochtúil)
Daoine nádúrtha a chosaint i ndáil le sonraí pearsanta a phróiseáil – Rialachán 2016/679 – Leigheasanna dlí – Cúirt nó binse atá inniúil chun sonraí pearsanta a nochtadh do chomhlacht breithiúnach – Cúirt ar tugadh iarraidh os a comhair maidir le rochtain ar na sonraí sin arna ndéanamh ag an gcomhlacht sin agus ní caingean arna dtabhairt i gcoinne rialaitheora – Oibleagáid a áirithiú uaithi féin go gcomhlíonfar na rialacha a bhaineann le slándáil sonraí – Neamhláithreacht – Sárú ag an gcomhlacht sin ar na rialacha sin san am a chuaigh thart – Easpa tionchair
(An Chairt um Chearta Bunúsacha an Aontais Eorpaigh, Airteagal 47; Rialachán 2016/679 ó Pharlaimint na hEorpa agus ón gComhairle, Airteagal 79(1))
(féach míreanna 128-138, mír 5 den chuid oibríochtúil)
Résumé
Maidir le hiarraidh ar réamhrialú ó Sofiyski rayonen sad (an Chúirt Dúiche, Sóifia, an Bhulgáir), measann an Chúirt go gcuireann prionsabal an neamhspleáchais bhreithiúnaigh cosc ar chleachtas Ballstáit lena gceadaítear do chomhaltaí de chomhlacht breithiúnach atá inniúil chun a mholadh go dionscnófar imeachtaí araíonachta in aghaidh breithiúna agus ionchúisitheoirí poiblí fanacht in oifig thar thréimhse dhlíthiúil a dtéarmaí oifige in éagmais bunús dlí sainráite nó teorainn ama don síneadh sin. Ina theannta sin, sonraíonn an Chúirt raon feidhme na gcoincheap ‘rialaitheoir’ agus ‘údarás maoirseachta’, dá bhforáiltear leis an Rialachán Ginearálta maidir le Cosaint Sonraí (
1
), i gcomhthéacs sonraí pearsanta a thagann faoin rúndacht baincéireachta a nochtadh a bhaineann le breithiúna agus ionchúisitheoirí poiblí agus a mball teaghlaigh atá údaraithe ag cúirt náisiúnta tar éis iarraidh a fháil ón gcomhlacht breithiúnach sin.
I mí na Bealtaine 2023, tar éis dhul in éag na tréimhse a fhorordaítear chun dearbhuithe sócmhainní bliantúla na mbreithiúna agus na n-ionchúisitheoirí poiblí agus a mball teaghlaigh a chur isteach le haghaidh 2022, chuir an Inspektorat kam Visshia sadeben savet (Cigireacht ag Uaschomhairle na mBreithiúna, an Bhulgáir, ‘an Chigireacht’) iarratas chuig an gcúirt a rinne an tarchur an rúndacht bhaincéireachta i ndáil le cuntais bhainc roinnt breithiúna agus ionchúisitheoirí poiblí agus a mbaill teaghlaigh a nochtadh (
2
).
Sonraíonn an chúirt a rinne an tarchur gur bunaíodh an Chigireacht in 2007, tar éis leasú a dhéanamh ar Bhunreacht na Bulgáire, agus, mar chomhlacht breithiúnach, go bhfuil sé de chúram uirthi imscrúdú a dhéanamh ar fheidhmiú tionchair mhíchuí ar bhreithiúna agus ionchúisitheoirí poiblí, as dearbhuithe a sócmhainní a fhíorú agus as coinbhleachtaí leasa a d’fhéadfadh a bheith ann agus sáruithe ar neamhspleáchas na mbreithiúna a bhrath. Thairis sin, sonraíonn an chúirt go ndeachaigh téarmaí oifige chomhaltaí na Cigireachta, arna dtoghadh ag an bparlaimint náisiúnta ar feadh téarma 4 go 5 bliana, in 2020 in éag, gan comhaltaí nua a bheith tofa. Mar sin féin, de réir chásdlí an Konstitutsionen sad (an Chúirt Bhunreachtúil, an Bhulgáir), leanann comhaltaí na Cigireachta dá bhfeidhmeanna a chomhlíonadh go dtí go dtoghfar comhaltaí nua, agus é den tuairim gur mhó caomhnú na bhfeidhmeanna a chuirtear de chúram ar an gCigireacht ná an baol mí-úsáide ag a comhaltaí.
Sna himthosca sin, fiafraíonn an chúirt a rinne an tarchur an bhféadfadh síneadh a chur le téarma oifige chomhaltaí na Cigireachta dochar a dhéanamh do ráthaíochtaí neamhspleáchais an údaráis sin agus, más amhlaidh atá, cad iad na critéir atá ann chun measúnú a dhéanamh ar cé acu atá nó nach bhfuil síneadh den sórt sin incheadaithe agus cén fad.
Ina theannta sin, tá amhras ar an gcúirt maidir le ról agus oibleagáidí na gcúirteanna náisiúnta i gcás nach mór dóibh údarú a thabhairt don Chigireacht rochtain a fháil ar shonraí pearsanta breithiúna agus ionchúisitheoirí poiblí. Go sonrach, fiafraíonn sí an dtagann a gníomhaíocht maidir le húdarú a thabhairt don Chigireacht rochtain a fháil ar shonraí pearsanta faoi réir rúndacht baincéireachta faoi raon feidhme RGCS agus, más amhlaidh atá, cén tionchar a bheadh aici ar an maoirseacht nach mór di a dhéanamh. I ndáil leis sin, fiafraíonn an chúirt a rinne an tarchur ar cheart an t-athbhreithniú a cheanglaítear uirthi a dhéanamh sula n-údaraítear rochtain na Cigireachta ar na sonraí atá i gceist a bheith foirmiúil agus teoranta d’fhíorú an bhfuil stádas na ndaoine a n-iarrtar sonraí a thagann faoin rúndacht baincéireachta a nochtadh ina leith ag daoine atá faoi réir na hoibleagáide dearbhú a chur isteach, is é sin le rá, an iad breithiúna nó ionchúisitheoirí poiblí nó daoine a bhfuil gaol teaghlaigh nó gaol eile acu leo, nó ar cheart dó slándáil na sonraí atá i gceist a áirithiú de bhun RGCS.
Measúnú na Cúirte Breithiúnais
Measann an Chúirt, sa chéad áit, go gcuirtear cosc leis an dara fomhír d’Airteagal 19(1) CAE, arna léamh i bhfianaise an chirt chun cosaint bhreithiúnach éifeachtach a fháil (
3
), agus go háirithe prionsabal an neamhspleáchais bhreithiúnaigh, ar chleachtas Ballstáit faoina gcuirtear cosc ar chomhaltaí de chomhlacht breithiúnach, arna dtoghadh ag a pharlaimint ar feadh téarma socraithe agus atá inniúil ar mhaoirseacht a dhéanamh ar ghníomhaíocht bhreithiúnach breithiúna agus ionchúisitheoirí poiblí, ar a n-ionracas agus gan coinbhleachtaí leasa a bheith acu agus chun a mholadh go dtionscnófar imeachtaí araíonachta in aghaidh breithiúna d’fhonn pionós araíonachta a fhorchur, dá ndualgais a chomhlíonadh i ndiaidh tréimhse dhlíthiúil a dtéarma oifige, mar a leagtar síos i mbunreacht an Bhallstáit sin, go dtí go dtoghann an pharlaimint sin comhaltaí nua. Tá feidhm ag an méid sin roimhe seo i gcás nach bhfuil aon bhunús dlí sainráite sa dlí náisiúnta ina bhfuil rialacha soiléire agus beachta amhail comhlíonadh na ndualgas sin a rialú agus gan a áirithiú go mbeidh teorainn ama leis an síneadh sin sa chleachtas.
I ndáil leis sin, meabhraíonn an Chúirt a cásdlí socair, ar dá réir a cheanglaítear leis an gceanglas maidir le neamhspleáchas neamhspleáchais bhreithiúnaigh nach mór don chóras araíonachta do bhreithiúna na ráthaíochtaí is gá a bheith sna rialacha sin chun aon bhaol a sheachaint go n-úsáidfí a leithéid de chóras mar chóras rialaithe pholaitiúil ar ábhar cinntí breithiúnacha. I ndáil leis sin, is ráthaíochtaí den sórt sin iad rialacha lena sainítear iompar atá ina gcionta araíonachta agus na pionóis atá infheidhme i ndáiríre, lena bhforáiltear don ról atá ag comhlacht neamhspleách i gcomhréir le nós imeachta lena rathaítear go hiomlán an ceart chun cosaint bhreithiúnach éifeachtach agus cearta na cosanta (
4
) agus lena bhforáiltear go bhfuil imeachtaí dlí intionscanta chun cinntí ó na comhlachtaí araíonachta a chur faoi chonspóid,
Tá sé fíor-riachtanach go ngníomhódh na comhlachtaí sin go hoibiachtúil agus go neamhchlaonta i gcomhlíonadh a chúraimí agus gur cheart dó a bheith saor ó aon tionchar seachtrach chun na críche sin. Baineann sé sin go háirithe le comhlacht breithiúnach a bhfuil cumhacht leathan aige, amhail an Chigireacht, athbhreithniú a dhéanamh ar ghníomhaíocht bhreithiúnach breithiúna agus ionchúisitheoirí poiblí, ar a n-ionracas agus ar an easpa coinbhleachtaí leasa atá acu, agus a mholadh, tar éis na maoirseachta sin, do chomhlacht breithiúnach eile (sa chás seo, Uaschomhairle na mBreithiúna, an Bhulgáir), go dtionscnófar imeachtaí araíonachta d’fhonn smachtbhannaí araíonachta a fhorchur orthu. Sin é an fáth nach mór na rialacha go léir lena rialaítear eagrú agus feidhmiú comhlachta den sórt sin, lena n-áirítear iad siúd lena rialaítear an nós imeachta chun a chomhaltaí a cheapadh, ar bhealach nach mbeidh aon amhras dlisteanach ann, in aigne daoine aonair, nach n-úsáidfear cumhachtaí agus feidhmeanna comhlachta den sórt sin mar uirlis le brú a chur ar ghníomhaíocht bhreithiúnach nó rialú polaitiúil a dhéanamh ar an ngníomhaíocht sin
Maidir le téarmaí oifige chomhaltaí na Cigireachta, a chuaigh in éag gan a chomhaltaí nua a thoghadh ag an Tionól Náisiúnta, cuireann an Chúirt in iúl nach bhfuil aon riail sa reachtaíocht náisiúnta leis maidir leis an bhféidearthacht leanúint dá ndualgas a chomhlíodh tar éis a dtéarma oifige a bheith imithe in éag. Cé gur fíor, i gcomhréir le cásdlí na Cúirte Bunreachtúla, go leanann comhaltaí na Cigireachta dá ndualgais a chomhlíonadh go dtí go dtoghfar na comhaltaí nua, is fíor freisin nach bhfuil aon rialacha ann chun teorainn a chur le comhlíonadh na bhfeidhmeanna sin a leathnaítear ar an mbealach sin, níl aon fhorálacha dlíthiúla ann chun deireadh a chur le haon bhac ar an bpróiseas chun comhaltaí nua na Cigireachta a cheapadh. Dá bhrí sin, dealraíonn sé, sa chleachtas, gur féidir síneadh gan teorainn a chur le téarmaí oifige a hiarchomhaltaí.
Sa chomhthéacs sin, is faoi na Ballstáit amháin atá sé a chinneadh an n-údaróidh siad nó nach n-údaróidh siad comhlíonadh dhualgais na gcomhaltaí de chomhlacht breithiúnach, atá inniúil chun athbhreithniú a dhéanamh ar ghníomhaíocht breithiúna agus ionchúisitheoirí poiblí agus chun a mholadh go dtionscnófar imeachtaí araíonachta ina leith, i ndiaidh tréimhse dhlíthiúil théarmaí oifige na gcomhaltaí sin chun leanúnachas fheidhmiú an chomhlachta sin a áirithiú. Mar sin féin, nuair a roghnaíonn siad síneadh den sórt sin a chur ar théarmaí oifige, ceanglaítear ar na Ballstáit sin a áirithiú go mbeidh comhlíonadh na ndualgas tar éis dhul in éag an téarma oifige bunaithe ar bhunús dlí sainráite sa dlí náisiúnta ina bhfuil rialacha soiléire agus beachta chun an feidhmiú sin a theorannú. Ní mór dóibh a áirithiú freisin go bhfuil na coinníollacha agus na rialacha mionsonraithe a bhfuil an comhlíonadh sin faoina réir ceaptha ar bhealach a chuirfidh ar chumas chomhaltaí an chomhlachta bhreithiúnaigh sin lena mbaineann gníomhú go hoibiachtúil agus go neamhchlaonta i gcomhlíonadh a gcúraimí. Dá réir sin, cé go bhféadfadh sé, in imthosca áirithe, go mbeadh gá le síneadh sainorduithe i bhfianaise thábhacht na bhfeidhmeanna a chomhlíonann an comhlacht breithiúnach lena mbaineann, níl sé ach go heisceachtúil agus ar choinníoll go bhfuil an síneadh sin bunaithe ar rialacha soiléire agus beachta lena gcuirtear bac, sa chleachtas, ar an bhféidearthacht go bhféadfadh sé a bheith neamhtheoranta ó thaobh ama de, go bhféadfaí an síneadh sin a shamhlú.
Sa dara háit, measann an Chúirt gurb ionann sonraí pearsanta a nochtadh do chomhlacht breithiúnach atá cosanta ag rúndacht baincéireachta agus a bhaineann le breithiúna agus ionchúisitheoirí poiblí agus a mbaill teaghlaigh, d’fhonn dearbhuithe na mbreithiúna sin maidir lena sócmhainní agus a mbaill teaghlaigh, arna bhfoilsiú, a fhíorú agus próiseáil sonraí pearsanta a thagann faoi raon feidhme ábhartha RGCS.
Agus í ag teacht ar an gconclúid sin, tugann an Chúirt dá haire, cé go dtagann riar cuí an cheartais sna Ballstáit agus, go háirithe, achtú na rialacha is infheidhme maidir le stádas breithiúna agus maidir lena ndualgais a chomhlíonadh, is amhlaidh fós go ndéantar sonraí a phróiseáil arb é is cuspóir dó faireachán a dhéanamh ar ionracas chomhaltaí na mbreithiúna agus na n-ionchúisitheoirí poiblí agus a fhíorú gurb ann d’aon choinbhleachtaí leasa ar a dtaobh féin, ní thagann sé faoi raon feidhme ábhartha RGPD (
5
), ós rud é nach gníomhaíochta í atá beartaithe chun an tslándáil náisiúnta a chosaint nó gníomhaíochta a d’fhéadfaí a aicmiú sa chatagóir chéanna. Is ionann sonraí pearsanta a nochtadh do chomhlacht breithiúnach, ar sonraí iad atá cosanta ag rúndacht baincéireachta agus a bhaineann le breithiúna agus ionchúisitheoirí a mball teaghlaigh agus na sonraí pearsanta sin a chur ar fáil don chomhlacht sin.
Ar an tríú dul síos, rialaíonn an Chúirt maidir le léiriú na gcoincheap ‘rialaitheoir’ agus ‘údarás maoirseachta’ de réir bhrí RGCS (
6
).
Maidir leis an gcoincheap ‘rialaitheoir’, measann an Chúirt nach gcumhdaítear leis an gcoincheap sin cúirt atá inniúil chun údarú a thabhairt, arna iarraidh sin do chomhlacht breithiúnach eile, do bhanc sonraí a bhaineann le cuntais bhainc breithiúna agus ionchúisitheoirí poiblí a mball teaghlaigh a nochtadh don chomhlacht sin.
Faoin reachtaíocht náisiúnta, tá an Chigireacht inniúil maoirseacht a dhéanamh, inter alia, maoirseacht maidir lena n-ionracas agus gan coinbhleachtaí leasa a bheith acu ó thaobh breithiúna agus ionchúisitheoirí poiblí chomh maith lena ndearbhuithe sócmhainní. Chuige sin, leis an reachtaíocht sin, tugtar an fhéidearthacht don Chigireacht, ar an gcéad dul síos, rochtain a iarraidh ar shonraí cuntais bhainc na mbreithiúna agus na n-ionchúisitheoirí poiblí agus a mball teaghlaigh, agus ar an dara dul síos, an chumhacht údarú breithiúnach roimh ré a lorg chun críocha rochtain a fháil ar na sonraí sin, i gcás nach bhfuil toiliú tugtha ag na daoine lena mbaineann do rochtain den sórt sin. Dá bhrí sin, ní dhéanfaidh an chúirt a dtugtar iarratas ar údarú nochta os a comhair idirghabháil ach amháin ar iarraidh ón gCigireacht agus ní dhéanfaidh sí í féin ach a fhíorú an bhfuil na coinníollacha dlíthiúlachta a leagtar síos leis an dlí sin á gcomhlíonadh. Ar an gcaoi chéanna, ní hé an chúirt sin ach an Chigireacht a chinneann, ar bhonn na rialacha náisiúnta is infheidhme, na daoine a bhfuil sé beartaithe acu rochtain a fháil orthu chun críocha an fheidhmithe sin agus a gcuireann sí iarratas ar údarú faoi bhráid na cúirte sin ina leith. Dá bhrí sin, cé gur faoin gcúirt sin atá sé scrúdú a dhéanamh an gcomhlíontar na coinníollacha maidir le dlíthiúlacht na próiseála i gcás ar leith agus a mhéid a chomhlíontar iad, ní chinneann sí uaithi féin cuspóir na hoibríochta próiseála ná na daoine agus na sonraí lena mbaineann. Sna himthosca sin, ní hí an chúirt nó an binse sin atá ina rialaitheoir ach an comhlacht inniúil chun na gcríoch atá á saothrú.
Maidir leis an gcoincheap ‘údarás maoirseachta’, ní thagann cúirt a bhfuil dlínse aici nochtadh sonraí pearsanta do chomhlacht breithiúnach eile a údarú, de réir bhrí an Airteagail sin, i gcás nach gcuireann an Ballstát ar cuid de í de chúram ar an gcúirt sin faireachán a dhéanamh ar chur i bhfeidhm RGPD sin chun, inter alia, cearta agus saoirsí bunúsacha daoine nádúrtha a chosaint maidir le próiseáil a sonraí pearsanta.
Ar deireadh, measann an Chúirt nach gceanglaítear ar chúirt a bhfuil dlínse aici nochtadh sonraí pearsanta do chomhlacht breithiúnach eile a údarú, i gcás nach ndéantar aon achomharc i gcoinne an rialaitheoir sin (
7
), d’fhonn cosaint na ndaoine a bhfuil a gcuid sonraí i gceist a áirithiú uaithi féin maidir le comhlíonadh fhorálacha an Rialacháin sin a bhaineann le slándáil sonraí pearsanta. Is amhlaidh atá i gcás inarb eol go bhfuil sárú déanta ag an údarás poiblí sin, san am a chuaigh thart, ar na forálacha sin.
Sonraíonn an Chúirt nach gceanglaítear ar chúirt náisiúnta nach dtugtar caingean os a comhair i gcoinne údarás maoirseachta nó rialaitheoir (
8
), in éagmais rialacha lena dtugtar cumhachtaí maoirseachta go sainráite dóibh, a áirithiú go gcomhlíonfar forálacha substainteacha RGCS sin chun a n-éifeachtacht a áirithiú. Chun éifeachtacht gnímh den sórt sin a áirithiú, ní mór do na Ballstáit a áirithiú go gcomhlíonann na nósanna imeachta sonracha chun na leigheasanna dá bhforáiltear le RGCS a fheidhmiú na ceanglais a eascraíonn as an gceart chun leigheas éifeachtach a fháil (
9
). Chuige sin, ní mór don rialaitheoir, eadhon an comhlacht breithiúnach inniúil ar deonaíodh rochtain ar shonraí pearsanta dó, an fhaisnéis a liostaítear in Airteagal 14 de RGCS (
10
), a chur ar fáil do na daoine a mbaineann, agus an fhaisnéis sin riachtanach chun a chur ar chumas na ndaoine sin, i gcás inarb iomchuí, a gceart chun agóid a dhéanamh i gcoinne phróiseáil a sonraí pearsanta a fheidhmiú (
11
) agus a gceart chun caingean a thionscnamh i gcás damáiste a fulaingíodh (
12
).
(
1
)	Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (an Rialachán Ginearálta maidir le Cosaint Sonraí) (IO 2016 L 119, lch. 1, ‘RGCS’).
(
2
)	De bhun Airteagal 62(6)(12) den Zakon za kreditnite institutsii (an Dlí maidir le hinstitiúidí creidmheasa) (DV Uimh. 59 an 21 Iúil 2006).
(
3
)	Airteagal 47 den Chairt um Chearta Bunúsacha an Aontais Eorpaigh (‘an Chairt’).
(
4
)	Airteagail 47 agus 48 den Chairt.
(
5
)	Go háirithe, luaitear in Airteagal 2(2)(a) de RGPD sin nach bhfuil feidhm ag an Rialachán sin maidir le próiseáil sonraí pearsanta má dhéantar an phróiseáil ‘mar chuid de ghníomhaíocht nach dtagann faoi raon feidhme dhlí an Aontais’. Tá sé i gceist leis an eisceacht sin go n-eisiafar ó raon feidhme RGCS próiseáil sonraí pearsanta ag údaráis Stáit le linn gníomhaíocht lena bhféachtar leis an tslándáil náisiúnta a chosaint nó le gníomhaíocht a d’fhéadfaí a aicmiú sa chatagóir chéanna.
(
6
)	I gcomhréir le hAirteagal 4(7) agus Airteagal 51(1) de RGCS.
(
7
)	Faoi Airteagal 79(1) de RGCS.
(
8
)	Airteagal 78(1) agus Airteagal 79(1) de RGCS.
(
9
)	Airteagal 47 den Chairt.
(
10
)	Go sonrach, i míreanna 1 agus 2 den fhoráil sin.
(
11
)	Airteagal 21 de RGCS.
(
12
)	Airteagal 79 agus Airteagal 82 de RGPD.